Den 27. juni i år blev Vejdirektoratets VVM-redegørelse om placeringen af den 3. Limfjordsforbindelse offentliggjort. Borgere har nu indtil 31. august til at komme med synspunkter i sagen. I VVM-redegørelsen er der fremlagt tre forbindelsesløsninger: Egholmlinjen, Lindholmlinjen og en Østlig forbindelse med udbygning af motorvej E45. På Vejdirektoratets hjemmeside kan man komme med forslag og synspunkter. Du finder siden her: www.vejdirektoratet.dk/limfjorden Ligeledes afholdes der borgermøde om VVM-redegørelsen d. 18. august kl. 19.00-22.00 i Europahallen i Aalborg. Husk også at se med på TV2/Nord kl. 19.30 på alle hverdage i de næste to uger, hvor vi bringer indslag om debatten.

Opsummering:
I år skal der tages stilling til placeringen af den 3. forbindelse over Limfjorden. Borgerne har indtil 31. august til at komme med indsigelser i debatten.